

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

A KÖZSÉG POLGÁRMESTERE

Szám: 401-23/2022-II

Kelt: 2022. október 18-án

Z E N T A

Zenta község polgármestere a tömegtájékoztatásról és a médiákról szóló törvény (az SZK Hivatalos Közlönye, 83/14., 58/15. és 12/16. szám – autentikus értelmezés) 19. szakasza, a tömegtájékoztatás területét illető közérdek megvalósítására irányuló projektumok társfinanszírozásáról szóló szabályzat (az SZK Hivatalos Közlönye, 16/16. és 8/17. szám), a kisértékű (de minimis támogatás) állami támogatások odaítélésének szabályairól és feltételeiről szóló Kormányrendelet (az SZK Hivatalos Közlönye, 23/2021. sz.) rendelkezései, és Zenta község 2022-es évi költségvetéséről szóló rendelet (Zenta Község Hivatalos Lapja, 31/2021. és 8/2022. sz.) valamint Zenta község polgármesterének 2022. október 14-én kelt 401-23/2022-II-es számú határozata alapján kiírja az alábbi

**P Á L Y Á Z A T O T**

**a 2022. évben a**  **média tartalmú gyártási projektumok társfinanszírozására**

A pályázatot **Zenta községben a köztájékoztatás terén a média tartalmú gyártási** projektumok társfinanszírozása céljából írjuk ki, **mint *de minimis* támogatást.**

Zenta község 401-23/2022-II-es számú határozata alapján, kelt 2022. október 14-én a kiválasztott eszközök 500.000,00 dinárt tesznek és biztosítottak Zenta község 2022-es évi költségvetésében (Zenta Község Hivatalos Lapja, 31/2021. és 8/2022. sz.) az 1201-es program keretében, a KULTÚRA ÉS A TÁJÉKOZTATÁS FEJLESZTÉSE néven, mint aktivitás a 0004-es szám alatt és a nyilvános tájékoztatás terén a közérdek megvalósítása és előmozdítása néven, a funkcionális osztályozás kódja 820 és a Kulturális szolgáltatás néven, a 165/0-s pozíciószámon, mint 454000-es közgazdasági osztályozás, leírva mint A MAGÁNVÁLLALATOK SZUBVENCIÓJA.

A projektenként jóváhagyandó legalacsonyabb összeg 50.000,00 dinárt tesz ki, és projektenként a legmagasabb összeg 500.000,00 dinár.

A pályázat résztvevői a kérelmüket a társfinanszírozásra legfeljebb a projektum értékének 80%-áig nyújthatják be.

**RÉSZVÉTELI JOGOSULTSÁG**

A pályázaton részt vehetnek:

* 1. a médiák kiadói, amelyek bejegyzésre kerültek a Médiák Regiszterébe, amelyet a Gazdasági Cégjegyzékek Ügynöksége vezet, összhangban a törvénnyel,
  2. jogi személyek illetve vállalkozók, akik / amelyek média tartalmú gyártással foglalkoznak és csatolják a bizonyítékot, miszerint társfinanszírozzák a médiatartalmat, amely a média által kerül megvalósításra, amely bejegyzésre került a Médiák Regiszterébe.

A pályázaton a közbevételekből finanszírozott kiadók nem jogosultak részt venni.

A pályázaton nem jogosultak részt venni azon személyek, akik a korábbi időszakban eszközöket kaptak projektum finanszírozására, és a szerződéssel előirányozott határidőben és formában nem nyújtottak be elbeszélő és pénzügyi jelentést, továbbá azon személyek, akik esetében bebizonyosodik, hogy az eszközöket nem rendeltetésszerűen használták.

A pályázati résztvevő csak egy projektummal pályázhat.

Több média kiadója a pályázaton minden médiára vonatkozóan egy projektummal jogosult részt venni.

A pályázat azon résztvevője, aki a folyó naptári évben már használt projektum társfinanszírozására szolgáló eszközöket a tömegtájékoztatás területén, köztársasági, tartományi vagy helyi szinten, a pályázaton ugyanazon projektum társfinanszírozására az adott évben kizárólag még egy alkalommal jogosult részt venni, éspedig olyan összegben, amely a már kapott eszközökkel együtt nem haladja meg a projektum értékének 80%-át.

**A PROJEKTUMOK ÉRTÉKELÉSÉNEK KRITÉRIUMAI**

A kritériumok, melyek alapján a pályázatra bejelentett projektumok értékelésre kerülnek, az alábbiak:

1. az intézkedés, melyben a projekttevékenység javasolásra került, alkalmas a tömegtájékoztatás területét illető közérdek megvalósítására;
2. a professzionális és etikai médianormákhoz való ragaszkodás nagyobb fokú garancianyújtásának intézkedése.

A jelen szakasz 1. bekezdésének 1) pontja szerinti kritérium alapján az alábbiak külön kerülnek pontozásra:

1. A projektum jelentősége a polgárok számára:

* közérdek megvalósítása a tömegtájékoztatás területén;
* a pályázat rendeltetésének megvalósítása;
* a projektum összehangoltsága a célcsoportok valós problémáival, szükségleteivel és prioritásaival;
* a célcsoportok azonosított és egyértelműen meghatározott szükségletei;
* innovatív elem képviseltsége a projektumban, és újságírói kutatói megközelítés.

2. Hatás és fenntarthatóság a lakosság számára:

* a tervezett aktivitások összehangoltsága a célokkal, a várt eredményekkel és a célcsoportok szükségleteivel;
* a projektum hatásának mértéke a célcsoportok tájékoztatásának minőségére;
* a mutatók mérhetősége, melyek lehetővé teszik a projektum megvalósításának figyelemmel kísérését;
* a projektum megvalósítási tervének kidolgozottsága és kivitelezhetősége;
* a projektum fejlesztése és finanszírozása fenntarthatóságának foka (a projektum pozitív hatásai a támogatás befejezését követően is folytatódnak).

3. Kapacitások az alábbiak szempontjából:

* a projektum előterjesztője szervezési és irányítási képességeinek foka;
* a projektum megvalósításához nélkülözhetetlen erőforrások;
* a projektum beterjesztőjének szakértői és szakmai referenciái, melyek megfelelnek a projektum előterjesztett céljainak és aktivitásainak.

4. Költségvetés és a költségek igazoltsága az alábbiak szempontjából:

* a projektum költségvetésének pontossága és kidolgozottsága, amit az előlátott költségek projekttevékenységekkel való összehangoltsága mutat;
* a költségvetés javaslatának gazdasági igazoltsága a cél és a projektaktivitás viszonylatában.

A jelen szakasz 1. bekezdésének 2) pontja szerinti kritérium alapján az alábbiak külön kerülnek pontozásra:

1. a pályázati résztvevő ellen állami szervek, szabályozó szervek és önszabályozó szervek által az elmúlt egy évben szakmai és etikai normák megsértése miatt intézkedések kerültek-e kirovásra (az adatokat a szakszolgálat elektronikus médiák esetében az Elektronikus Médiákat Szabályozó Szervezetétől, nyomtatott és online médiák esetében pedig a Sajtótanácstól szerzi be);

2. bizonyíték arról, hogy a büntetés vagy intézkedés kirovását követően intézkedések kerültek foganatosításra, melyek garantálják, hogy hasonló eset nem fog megismétlődni.

A programprioritások témák Zenta községgel kapcsolatban.

**DOKUMENTÁCIÓ**

A pályázati résztvevő az alábbi dokumentációt köteles megküldeni:

1. Kitöltött és hitelesített:

* 1-es űrlap (jelentkezés) és
* 2-es űrlap (a projektum költségvetése).

Az űrlap Zenta község honapjáról letölthető (<http://www.zenta-senta.co.rs>).

1. Az alábbi dokumentumok másolatai:

* a Szerb Köztársaság Nemzeti Bankjának igazolása, hogy a nyilvántartásban nincsenek alapok és utalványok kényszermegfizettetésre (hogy a számlája nincs zárolva);
* az Elektronikus Médiák Szabályozó Szervezete által kiadott, rádió- és/vagy TV-műsor sugárzására vonatkozó engedély;
* a média (vagy több média) hitelesített nyilatkozata/beleegyezése, hogy a programtartalom a szóban forgó médiában kerül sugárzásra/bemutatásra (csak médiatartalmak előállításával foglalkozó jogi személyek, illetve vállalkozók esetében kötelező).

**HATÁRIDŐK**

A pályázatra irányuló jelentkezéseket a pályázatnak a Dnevnik és a Magyar Szó napilapban, valamint Zenta község honlapján (<http://www.zenta-senta.co.rs>) való közzétételének napját követő 15 napos határidőn belül lehet benyújtani.

Az eszközök odaítéléséről szóló határozat legkésőbb a pályázat lezárásának napját követő 90 napos határidőn belül kerül meghozatalra.

Az eszközhasználó a felhasznált eszközök megvalósításáról szóló jelentést köteles legkésőbb 2022. december 31-éig megküldeni.

**FELKÉRÉS A BIZOTTSÁG MUNKÁJÁBAN VALÓ RÉSZVÉTELRE**

Felkérjük azon újságírói és médiaegyesületeket, akik a pályázat kiírásának dátuma előtt legkevesebb három évvel bejegyzésre kerültek, hogy javasoljanak tagokat a pályázati bizottságba.

A bizottság tagjára irányuló javaslat mellett az újságírói és médiaegyesületeknek bizonyítékot kell benyújtani az adott egyesület Egyesületek Jegyzékébe való bejegyzéséről.

Felkérjük a bizottság munkájában való részvétel iránt érdekelt médiaszakembereket, hogy írásban javasolják tagságukat a bizottságba.

A bizottság tagjára irányuló javaslat mellett az adott személy rövid életrajzát is meg kell küldeni.

Az egyesületek és a magánszemélyek a bizottsági tagokra irányuló javaslatokat a közzététel napjától számított 20 napos határidőn belül jogosultak benyújtani.

**A JELENTKEZÉS MÓDJA**

A projektumok pályázatra való bejelentését kizárólag postai úton lehet megküldeni, éspedig a következő címre: Zenta község, Községi Közigazgatási Hivatal, Általános közigazgatási és társadalmi tevékenységi osztály, 24400 Zenta, Fő tér 1. szám, a következő megjelöléssel: Pályázat a médiatartalmak gyártásának társfinanszírozására.

Az 1. űrlapot (jelentkezést) és a 2. űrlapot (a projektum költségvetését) a projektum benyújtójának egyértelmű megnevezésével a [deze.keckes@zenta-senta.co.rs](mailto:deze.keckes@zenta-senta.co.rs) címre elektronikus formában is meg kell küldeni.

A pályázati anyag nem kerül visszaküldésre.

Az előirányozott határidőn túl, vagy nem megfelelő űrlapon beérkezett jelentkezések nem kerülnek megvitatásra.

További információk munkanapokon 8,00 órától 14,00 óráig a 024/655-440-es telefonszámon kaphatók.

**AZ ESZKÖZÖK ODAÍTÉLÉSÉRŐL SZÓLÓ HATÁROZAT KÖZZÉTÉTELE**

A kiírt pályázat szerinti eszközök odaítéléséről szóló határozat közzétételre kerül Zenta község hivatalos honlapján (<http://www.zenta-senta.co.rs>), továbbá elektronikus formában megküldésre kerül a pályázat valamennyi résztvevője számára.

Czeglédi Rudolf s. k.

a község polgármestere